Lav et referat af nedenstående tekst:

Tekst:
I starten af 00'erne, da Inger Støjberg stadig arbejdede som journalist, var hun på turné med Sussi og Leo. Det kom der en bog ud af. I dag mindes hun sin ven, Leo Nielsen, der i nat gik bort. - Han var et fantastisk menneske, som var enormt generøs overfor både publikum og de nærmeste omkring ham, siger hun. Hvad står stærkest i din hukommelse om ham? - Deres autencitet. Sussi og Leo har jo aldrig nogensinde sagt, at de var de største musikere i verden, men de har altid sagt, at de var gode til at underholde. Og det var de, siger hun og fortsætter: - Det er svært at skulle sige Sussi uden Leo, men sådan bliver det altså nu. Så må man bare håbe, at publikum vil være lige så generøse overfor hende, som parret har været over for publikum i alle de år. Et af de billeder fra bogen, Inger Støjberg er gladest for at have med, er Sussi og Leos forlovelsesbillede. De unge forelskede par er begge 19 år gamle, og har på det tidspunkt været kærester i tre år. Gjorde Skagen kendt Inger Støjberg er ikke i tvivl om, at Sussi og Leo har haft betydning for, hvad Skagen i dag er blevet til. - Skagen blev langt hen ad vejen kendt på grund af Sussi og Leo. I 1988 skrev de kontrakt med Skansen på 5,8 millioner kroner for at skulle spille der hver sommer i fem år. Det svarer til 11,5 millioner kroner i dag. Det var jo ekstremt mange penge dengang. Men det gjorde skansen kendt, og det betød at folk valfartede til Skansen og Skagen, fortæller hun. Hun mener, at Sussi og Leo er lige så dansk som håndbold og klaphatte. - Når Sussi og Leo spillede, var det ligesom et frikvarter for livet, siger hun.

Referat:
Den nordjyske politiker har et overraskende tæt forhold til Sussi og Leo.